ദേശീയ പതാകയോട് അനാദരവ് കെ. സുരേന്ദ്രന്റെ പേരില് കേസെടുത്തു തിരുവനന്തപുരം: ദേശീയ പതാക തലതിരിച്ച് ഉയര്ത്തിയ ബി ജെ പി സംസ്ഥാന അധ്യക്ഷന് കെ. സുരേന്ദ്രന്റെ പേരില് കേസ്. തിരുവനന്തപുരം മ്യൂസിയം പൊലീസാണ് കേസെടുത്തത്. പരാതിയുടെ അടിസ്ഥാനത്തില് സി പി ഐ എം പാളയം ഏരിയ കമ്മിറ്റി അംഗം പ്രദീപ് സര്ക്കിള് ഇന്സ്പെക്ടര്ക്ക് നല്കിയ പരാതിയില് ആണ് കേസ്. ദേശീയ പതാകയെ അപമാനിച്ചു എന്ന വകുപ്പ് ചുമത്തിയാണ് പൊലീസ് കേസ് രജിസ്റ്റര് ചെയ്തിരിക്കുന്നത്. സ്വാതന്ത്ര്യദിനാഘോഷത്തിന്റെ ഭാഗമായി ബി ജെ പി ആസ്ഥാനത്ത് പതാക ഉയര്ത്തവെയാണ് അബദ്ധം പറ്റിയത്. പതാക പകുതി ഉയര്ത്തി ഭാരത് മാതാ കി എന്ന മുദ്രാവാക്യം വിളി തുടങ്ങിയപ്പോഴാണ് പതാക തല തിരിഞ്ഞെന്ന കാര്യം ബോധ്യമായത്. അമളി പറ്റിയെന്ന് കണ്ടെത്തിയതോടെ പതാക തിരിച്ചിറക്കി നേരെ ഉയര്ത്തുകയായിരുന്നു.